****


ประกาศโรงเรียนวีรสตรีอนุสรณ์

เรื่อง โรงเรียนวีรสตรีอนุสรณ์ เป็นโรงเรียนปลอดบุหรี่และเครื่องดื่มแอลกอฮอล์

............................................................................................

เนื่องจากโรงเรียนมีบทบาทสำคัญอย่างยิ่งในการป้องกันนักเรียน ไม่ให้นักเรียนเข้าไปยุ่งเกี่ยวกับบุหรี่และเครื่องดื่มแอลกอฮอล์ ซึ่งเป็นสารเสพติดเบื้องต้น และคุ้มครองสุขภาพผู้ไม่สูบบุหรี่ภายในโรงเรียน รวมถึงการลดปัญหาและผลกระทบที่จะเกิดขึ้น บุหรี่และเครื่องดื่มแอลกอฮอล์ ก่อให้เกิดผลเสียแก่สุขภาพของผู้สูบบุหรี่และดื่มเครื่องดื่มแอลกอฮอล์ และผู้ไม่สูบบุหรี่และไม่ดื่มเครื่องดื่มแอลกอฮอล์ ที่อยู่ใกล้เคียงหลายประการ เช่น อาจทำให้เกิดมะเร็งปอดและอวัยวะอื่น โรคหลอดเลือดหัวใจตีบ อีกทั้งควันบุหรี่ยังทำให้เกิดโรคบางโรค เช่นโรคหอบหืด หรือโรคภูมิแพ้มีอาการกำเริบขึ้น ดังนั้น โรงเรียนวีรสตรีอนุสรณ์ ต้องเป็นโรงเรียนปลอดบุหรี่และเครื่องดื่มแอลกอฮอล์ตามกฎหมาย โดยมีข้อปฏิบัติ ดังนี้

1. ติดป้ายโรงเรียน เป็นเขตปลอดบุหรี่ตามกฎหมาย ด้านหน้าโรงเรียนในจุดที่เด่นชัด และห้ามมิให้มีการสูบหรี่และดื่มเครื่องดื่มแอลกอฮอล์ในโรงเรียน
2. ครูและบุคลากรทางการศึกษาที่สูบบุหรี่ ประพฤติตนเป็นแบบอย่างที่ดีแก่นักเรียน ว่าโรงเรียนเป็นเขตปลอดบุหรี่และเครื่องดื่มแอลกอฮอล์ตามกฎหมาย
3. จัดกิจกรรมรณรงค์ให้ความรู้เรื่องบุหรี่และเครื่องดื่มแอลกอฮอล์ บูรณาการในกิจกรรมการเรียนการสอนทั้งใน และนอกหลักสูตร
4. ให้ลงโทษนักเรียนที่มีบุหรี่และเครื่องดื่มแอลกอฮอล์ในครอบครอง และนักเรียนที่สูบบุหรี่และดื่มเครื่องดื่มแอลกอฮอล์ ในโรงเรียน ตามระเบียบของโรงเรียนวีรสตรีอนุสรณ์ ว่าด้วยการลงโทษนักเรียน
5. คณะกรรมการเฉพาะกิจเกี่ยวกับบุหรี่และเครื่องดื่มแอลกอฮอล์ คัดกรอง เฝ้าติดตาม ควบคุมนักเรียนกลุ่มเสพ กลุ่มเสี่ยง และดูแลกลุ่มปกติอย่างเข็มแข็ง
6. ให้ความร่วมมือกับโรงพยาบาล สถานีตำรวจ องค์กร ชมรมต่างๆ ในการจัดกิจกรรมรณรงค์เพื่อการไม่สูบบุหรี่และไม่ดื่มเครื่องดื่มแอลกอฮอล์
7. ให้รางวัล ยกย่องแก่ครู บุคลากรทางการศึกษา และนักเรียน ที่สามารถลด ละ เลิกบุหรี่และเครื่องดื่มแอลกอฮอล์ได้

ประกาศ ณ วันที่ ๒๙ กุมภาพันธ์ ๒๕๕๙

( นายเสรี บุญทอย )

ผู้อำนวยการโรงเรียนวีรสตรีอนุสรณ์